text: Kan nu forudsige badevandet 
  03 juli 2012 kl. 06.36
  Nyt system i Vejle kan forudsige badevandskvaliteten ved 8 strande i Vejle fem dage frem - blandt andet bakterieforekomsten
  Vandhunde i Vejle skal fremover ikke bekymre sig om forgæves ture til stranden. Et nyt varslingssystem betyder, at man kan tjekke kvaliteten på det lokale badevand hjemmefra.
   
  Hvis der skulle være bakterier i vandet på en af Vejles otte strande, kan man se det på nettet ? og dermed slipper man for at tage til stranden og møde et skilt med ?Badning frarådes?.
   
  
  Advarsel
  Den nye badevandsudsigt findes på hjemmesiden ostjylland.badevand.dk og giver præcise forudsigelser af temperatur, nedbør, vind- og strømforhold inden for de kommende dage. 
  Derudover kan systemet advare, hvis der fx er risiko for sundhedsfarlige coli-bakterier i vandet, som kan forekomme ved voldsomme regnskyl eller skybrud.
  Badevand
  